
ΤΕΥΧΟΣ ΔΕΥΤΕΡΟ 


Αρ 


. Φύλλου 2546 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθ. Φ.10034/25671/764/ 
14-6-2017 (ΦΕΚ 2130/Β/21 -6-2017) κοινής υπουρ¬ 
γικής απόφασης «Καθορισμός προγραμμάτων 
Λογαριασμού Αγροτικής Εστίας έτους 2017». 

2 Τροποποίηση της με αριθμ. πρωτ. 2/55763/0026/ 
17-7-2013 (ΦΕΚ 215 Β') απόφασης του Αναπλη¬ 
ρωτή Υπουργού Οικονομικών «Καθορισμός δια¬ 
δικασίας και δικαιολογητικών για την πληρωμή 
δαπανών τόκων επί επιστρεφόμενων εσόδων 
που έχουν εισπραχθεί αχρεώστητα». 

3 Παροχή εξουσιοδότησης υπογραφής «Με εντολή 
Προϊσταμένου Οικονομικών Υπηρεσιών» στους 
Προϊσταμένους των Τμημάτων Οικονομικής Δι¬ 
αχείρισης των Περιφερειακών Ενοτήτων Κέρκυ¬ 
ρας, Λευκάδας, Κεφαλληνίας και Ζακύνθου της 
Περιφέρειας Ιονίων Νήσων καθώς και στους ανα¬ 
πληρωτές τους. 


ΑΠΟΦΑΣΕΙΣ 

Αριθμ. Φ10034/30859 /875 (1) 

Τροποποίηση της αριθ. Φ.10034/25671/764/ 
14-6-2017(ΦΕΚ 2130/Β/21 -6-2017) κοινής υπουρ¬ 
γικής απόφασης «Καθορισμός προγραμμάτων 
Λογαριασμού Αγροτικής Εστίας έτους 2017». 

ΟΙ ΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 4 του άρθρου 1 του 
ν. 3050/2002 (214 Α') «Σύσταση Λογαριασμού Αγροτικής 
Εστίας και άλλες διατάξεις», όπως ισχύουν σήμερα. 

2. Το π.δ/γμα 113/2014«Οργανισμός Υπουργείου Εργα¬ 
σίας, Κοινωνικής Ασφάλισης και Πρόνοιας» (ΦΕΚ 180 Α'). 

3. Τις διατάξεις του άρθρου 5 του π.δ./24/2015 «Σύ¬ 
σταση και μετονομασία Υπουργείων, μεταφορά της Γε¬ 
νικής Γραμματείας Κοινωνικών Ασφαλίσεων»(ΦΕΚ 20 Α') 


και του άρθρου 27 του ν. 4320/2015 « Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
κυβερνητικών οργάνων και άλλες διατάξεις» (ΦΕΚ 29/Α'). 

4. Τηναριθ. Φ34/6565/1114/3-6-2003 κοινή απόφαση 
του Υπουργού Οικονομίας και Οικονομικών και Εργασίας 
και Κοινωνικής Ασφάλισης «Κανονισμός Οικονομικής 
Οργάνωσης και Λογιστικής Λειτουργίας του Λογαρια¬ 
σμού Αγροτικής Εστίας» (ΦΕΚ 904 Β'). 

5. Τιςδιατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγί¬ 
ας 2011 /85/Ε.Ε.-δημόσιο λογιστικό και άλλες διατάξεις» 
(ΦΕΚΑΊ43). 

6. Τις διατάξεις του π.δ. 80/2016 (ΦΕΚ 145 Α'). 

7. Τις διατάξεις της υπ’ αριθ. οικ. 44549/Δ9.12193/ 
8-10-2015 απόφασης του Πρωθυπουργού και του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης «Ανάθεση αρμοδιοτήτων στον Υφυ¬ 
πουργό Εργασίας, Κοινωνικής Ασφάλισης και Κοινωνικής 
Αλληλεγγύης, Αναστάσιο Πετρόπουλο» (ΦΕΚ 2169 Β'). 

8. Την αριθ. Υ43/3-5-2017 απόφαση του Πρωθυπουρ¬ 
γού «Τροποποίηση απόφασης ανάθεσης αρμοδιοτήτων 
στην Αναπληρώτρια Υπουργό Εργασίας, Κοινωνικής 
Ασφάλισης και Κοινωνικής Αλληλεγγύης Θεανώ Φωτί¬ 
ου» (ΦΕΚ Β' 1510). 

9. Τηναριθ. Υ29/8-10-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αν. Υπουργό Οικονο¬ 
μικών Γ. Χουλιαράκη» (ΦΕΚ Β' 2168). 

10. Την αριθ. Φ10034/25671/764/14-6-2017 (ΦΕΚ 
2130/Β/21-6-2017) κοινή απόφαση των Υπουργών Οι¬ 
κονομικών και Εργασίας, Κοινωνικής Ασφάλισης και 
Κοινωνικής Αλληλεγγύης ΑΔΑ:ΩΥ4846Θ1 Ω-ΔΤΩ με την 
οποία καθορίστηκε ο αριθμός των δικαιούχων, που θα 
ενταχθούν στα προγράμματα το έτος 2017, οι προϋπο¬ 
θέσεις και τα κριτήρια επιλογής τους. 

11. Την υπ' αριθ. 1533/2/29-6-2017 απόφαση του Δι¬ 
οικητικού Συμβουλίου του ΟΓΑ. 

12. Τις ειδικές συνθήκες που αντιμετωπίζουν οι κά¬ 
τοικοι του νομού Λέσβου μετά τους πρόσφατους κατα¬ 
στροφικούς σεισμούς. 

13. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα Κυβερνητικά Όργανα 
(κωδικοποιητικό προεδρικό διάταγμα 63/2005, Α798). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2546/21.07.2017 


14. Την αριθ. πρωτ. 31135/1149/4-7-2017 εισηγητική 
έκθεση της Γενικής Δ/νσης Οικονομικών Υπηρεσιών του 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης, με το οποίο ορίζεται ότι με την προ- 
τεινόμενη απόφαση προκαλείται δαπάνη εκτιμώμενη 
κατ' ανώτατο όριο σε 215.500,00 ευρώ (υπολογίζοντας 
1000 επισκέπτες, δεδομένου ότι το 2016 επισκέφτηκαν 
τη Λέσβο 220 δικαιούχοι). Η συγκεκριμένη δαπάνη θα 
καλυφθεί από την ήδη προϋπολογισθείσα δαπάνη των 
14.100.000,00 ευρώ για την υλοποίηση των προγραμμά¬ 
των του ΛΑΕ/ΟΓΑ έτους 2017 (όπως αυτή προβλέπονταν 
στην αριθ. Φ10034/25671/764/14-6-2017 κοινή υπουρ¬ 
γική απόφαση), καθώς η εκτίμηση για την τελευταία έχει 
γίνει θεωρώντας ότι θα γίνει χρήση των παροχών από 
όλους τους δικαιούχους. 

Ως εκ τούτου, η συγκεκριμένη απόφαση δενπροκαλεί 
επιπλέον δαπάνη στον κρατικό προϋπολογισμό, δεδο¬ 
μένου ότι σύμφωνα και με τα απολογιστικά στοιχεία των 
τελευταίων 3 ετών η πραγματική απορροφητικότητα 
των παροχών είναι μικρότερη από 50%, ενώ σε κάθε 
περίπτωση η συνολικώς προϋπολογιζόμενη δαπάνη 
δεν μπορεί να υπερβεί το ποσό των 14.100.000 ευρώ, 
αποφασίζουμε: 

Τροποποιούμε και συμπληρώνουμε την αριθ. 
Φ10034/25671/764/14.6.2017 (ΦΕΚ 2130/Β/21 -6-2017) 
κοινή υπουργική απόφαση ως εξής: 

Στο τέλος της περίπτωσης α του άρθρου 1 προστίθε¬ 
νται εδάφια ως εξής: 

«Οι δικαιούχοι του προγράμματος κοινωνικού τουρι¬ 
σμού ΛΑΕ/ΟΓΑ, από όλες τις περιοχές της χώρας, που 
θα επιλέξουν ως τουριστικό προορισμό το νησί της Λέ¬ 
σβου καθώς και οι δικαιούχοι του προγράμματος μόνιμοι 
κάτοικοι του νησιού, οι οποίοι θα επιλέξουν να κάνουν 
χρήση των δελτίων τους παραμένοντας στο νησί τους 
(εκτός από το χωριό ή την πόλη μόνιμης κατοικίας τους), 
δικαιούνται μέχρι δέκα (10) διανυκτερεύσεις. 

Επιδοτείται το κόστος μετακίνησης των δικαιούχων 
του προγράμματος κοινωνικού τουρισμού ΛΑΕ/ΟΓΑ, 
από άλλες περιοχές της χώρας, στο νησί της Λέσβου, 
με πενήντα (50) ευρώ για κάθε άτομο που καταβάλλει 
ολόκληρο εισιτήριο και με είκοσι πέντε (25) ευρώ για τα 
άτομα που δικαιούνται μειωμένο εισιτήριο». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2017 

Οι Υπουργοί 

Αναπληρώτρια Υπουργός Υφυπουργός Εργασίας 

Εργασίας Κοινωνικής Ασφάλισης Κοινωνικής Ασφάλισης 
και Κοινωνικής Αλληλεγγύης και Κοινωνικής Αλληλεγγύης 

ΘΕΑΝΩ ΦΩΤΙΟΥ ΑΝΑΣΤ. ΠΕΤΡΟΠΟΥΛΟΣ 

Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Δ.Ο.Δ. Α.Α.Δ.Ε. Α 1107814 ΕΞ 2017 (2) 

Τροποποίηση της με αριθμ. πρωτ. 2/55763/0026/ 
17-7-2013 (ΦΕΚ 215 Β') απόφασης του Αναπλη¬ 
ρωτή Υπουργού Οικονομικών «Καθορισμός δι¬ 
αδικασίας και δικαιολογητικών για την πληρω¬ 
μή δαπανών τόκων επί επιστρεφόμενων εσόδων 
που έχουν εισπραχθεί αχρεώστητα». 

Ο ΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 45, παρ. 10α, του ν. 4071/2012 «Ρυθ¬ 
μίσεις για την τοπική ανάπτυξη, την αυτοδιοίκηση και 
την αποκεντρωμένη διοίκηση Ενσωμάτωση Οδηγίας 
2009/50/ΕΚ» (ΦΕΚ 85Α'), 

β) του άρθρου 24, παρ. 5 και του άρθρου 91 παρ. 1, 
του ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (ΦΕΚ 143 Α'), 

γ) του άρθρου 38 του ν. 1473/1984 «Μεταρρυθμίσεις 
στην άμεση και έμμεση φορολογία και άλλες διατάξεις» 
(ΦΕΚ 127 Α'), όπως τροποποιήθηκε και ισχύει, 

δ) του άρθρου 90 του Κώδικα, ο οποίος κυρώθηκε με 
το άρθρο πρώτο του π.δ. 63/2005 «Κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα» (ΦΕΚ 98 Α'). 

2. Την αριθ. 1089911 /7087-19/0016/2-8-1994 απόφαση 
του Υπουργού Οικονομικών «Έντοκη επιστροφή αχρεω- 
στήτως καταβληθέντων φόρων, τελών κ.λπ.» (ΦΕΚ 641 Β'). 

3. Την αριθ. 2/55763/0026/17-7-2013 απόφαση του 
Αναπληρωτή Υπουργού Οικονομικών «Καθορισμός δια¬ 
δικασίας και δικαιολογητικών για την πληρωμή δαπανών 
τόκων επί επιστρεφόμενων εσόδων που έχουν εισπρα- 
χθεί αχρεώστητα» (ΦΕΚ 215 Β'). 

4. Το π.δ. 80/2016 «Ανάληψη Υποχρέωσης από τους 
Διατάκτες» (ΦΕΚ 145 Α'). 

5. Το π.δ. 125/2016 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 210 Α'). 

δ.Τηναριθ. Υ29/9-10-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (ΦΕΚ 2168 Β'). 

7. Το ν. 4389/2016- Μέρος πρώτο, Κεφάλαιο Α'«ΣΥΣ¬ 
ΤΑΣΗ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ» 
(ΦΕΚ 94 Α') 

8. Το γεγονός ότι, από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

9. Το γεγονός ότι η εκκαθάριση και ο έλεγχος των εν 
λόγω δαπανών πραγματοποιείται από τις κατά τόπους 
Δημοσιονομικές Υπηρεσίες Εποπτείας και Ελέγχου 
(ΔΥΕΕ) των Περιφερειακών Υπηρεσιών βάση των κατα¬ 
τεθειμένων από τις αρμόδιες Περιφερειακές Υπηρεσίες 
νόμιμων δικαιολογητικών. 

10. Την ανάγκη ορθολογικότερου καθορισμού της δι¬ 
αδικασίας για την εξοικονόμηση ανθρωπίνων πόρων και 
την ταχύτερη πληρωμή των σχετικών με την παρούσα 
απόφαση δαπανών, αποφασίζουμε: 






Τεύχος Β' 2546/21.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


26107 


Την τροποποίηση της με αριθμ. πρωτ. 2/55763/0026/ 
17-7-2013 (ΦΕΚ 215 Β') απόφασης του Αναπληρωτή 
Υπουργού Οικονομικών ως εξής: 

1. Η υποπαράγραφος β.ί), της παραγράφου 2, της ενό¬ 
τητας Α του άρθρου 2 της ως άνω απόφασης αντικαθί¬ 
σταται ως εξής: 

«βί) Μέχρι την ολοκλήρωση εφαρμογής της διαδικα¬ 
σίας ηλεκτρονικής διακίνησης εγγράφων του άρθρου 
69ΣΤτου ν. 4270/2014, η αρμόδια υπηρεσία της οικείας 
φορολογικής ή τελωνειακής Αρχής αποστέλλει στην 
αρμόδια για την εκκαθάριση και πληρωμή της δαπάνης 
Δημοσιονομική Υπηρεσία Εποπτείας και Ελέγχου (ΔΥΕΕ) 
τα υπό στοιχεία 1-5 δικαιολογητικά.» 

2. Η παράγραφος 2 της ενότητας Β, του άρθρου 2 της 
ανωτέρω απόφασης αντικαθίσταται ως εξής: 

«2. Κατάσταση πληρωμής δαπάνης σε δύο (2) αντίτυ¬ 
πα που περιλαμβάνει: ί) το Φορέα/Ειδικό Φορέα/Κ.Α.Ε., 
ϋ) το οικονομικό έτος, τον προϋπολογισμό του οποίου 
βαρύνει η δαπάνη, ίϋ) τα στοιχεία του δικαιούχου (ονο¬ 
ματεπώνυμο, πατρώνυμο, ταχυδρομική δ/νση, Αριθμό 
Φορολογικού Μητρώου (ΑΦΜ), αριθμό τραπεζικού 
λογαριασμού σε μορφή ΙΒΑΝ, ίν) το δικαιούμενο ποσό, 
ν) τις σχετικές κρατήσεις, νί) το καθαρό πληρωτέο ποσό 
και νϋ) την αρμόδια Δ.Ο.Υ. 

Η ανωτέρω κατάσταση θεωρείται από τον Προϊστά¬ 
μενο της οικείας φορολογικής ή τελωνειακής Αρχής.» 

3. Στο Παράρτημα της ως άνω απόφασης οι λέξεις «Ο 
Προϊστάμενος της Δ/νσης Οικονομικής Διαχείρισης» 
αντικαθίστανται από τις λέξεις «Ο Προϊστάμενος της 
οικείας Φορολογικής ή Τελωνειακής Αρχής». 

Έναρξη ισχύος της παρούσας απόφασης ορίζεται από 
τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2017 

Ο Αναπληρωτής 

Ο Υπουργός Υπουργός Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. οικ.59839/2451 5 (3) 

Παροχή εξουσιοδότησης υπογραφής «Με εντολή 
Προϊσταμένου Οικονομικών Υπηρεσιών» στους 
Προϊσταμένους τωνΤμημάτων Οικονομικής Διαχεί- 
ρισηςτων Περιφερειακών Ενοτήτων Κέρκυρας, Λευ¬ 
κάδας, Κεφαλληνίας και Ζακύνθου της Περιφέρειας 
Ιονίων Νήσων καθώς και στους αναπληρωτές τους. 

Ο ΠΡΟΪΣΤΑΜΕΝΟΣ ΟΙΚΟΝΟΜΙΚΩΝ ΥΠΗΡΕΣΙΩΝ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1 .Τις διατάξεις του ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (ΦΕΚ 45 
τ. Α'), όπως τροποποιήθηκε συμπληρώθηκε και ισχύει. 

2. Τις διατάξεις του ν. 3852/2010 (ΦΕΚ 87 Α'), «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 


3. Τιςδιατάξειςτουπ.δ. 147/2010 (ΦΕΚ 240 Α'), «Οργα¬ 
νισμός της Περιφέρειας Κρήτης», όπως τροποποιήθηκε 
και ισχύει. 

4. Τις διατάξεις του άρθρου 45 του ν. 3979/2011 (ΦΕΚ 
138/16-6-2011, τ. Α') «Για την ηλεκτρονική διακυβέρνηση 
και λοιπές διατάξεις». 

5. Τις διατάξεις του ν. 4270/2014 (ΦΕΚ 143/τ.Α') «Αρ¬ 
χές δημοσιονομικής διαχείρισης και Εποπτείας (ενσωμά¬ 
τωση της Οδηγίας 2011/85/ΕΕ) - δημόσιο λογιστικό και 
άλλες διατάξεις», όπως τροποποιήθηκαν με αυτές του 
ν. 4337/2015 (ΦΕΚ 129/τ.Α') «Μέτρα για την εφαρμο¬ 
γή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων» καθώς και με αυτές του 
ν. 4438/2015 (ΦΕΚ 220/28-11 -2016, τ. Α'). 

6. Τις διατάξεις του π.δ. 80/2016 (ΦΕΚ 145/5-08-2016/ 
τ. Α'), «Ανάληψη υποχρεώσεων από τους διατάκτες». 

7. Την αριθμ. πρωτ. 2/16570/0026/13-5-2016 (ΑΔΑ: 
6ΡΩΣΗ - ΞΝΑ) κοινή υπουργική απόφαση περί καθορι¬ 
σμού της διαδικασίας και εξειδίκευσης μεταφερόμενων 
αρμοδιοτήτων από τις Υπηρεσίες Δημοσιονομικού Ελέγ¬ 
χου / Ειδικό λογιστήριο στις Οικονομικές Υπηρεσίες Φο- 
ρέωντης Γενικής Κυβέρνησης (ΦΕΚ 1381 /τ.Β'/17-5-2016). 

8. Τη με αριθμ. πρωτ. 2/51290/0026/2-6-2016 (ΑΔΑ: 
9637Η - ΩΛΦ) εγκύκλιο Υπουργείου Οικονομικών μετίτλο 
«Παροχή οδηγιών επί της αριθ. 2/16570/0026/13.5.2016 
κοινής υπουργικής απόφασης"Καθορισμός διαδικασίας 
και εξειδίκευση μεταφερόμενων αρμοδιοτήτων από τις 
Υπηρεσίες Δημοσιονομικού Ελέγχου/Ειδικό Λογιστήριο 
στις Οικονομικές Υπηρεσίες Φορέων της Γενικής Κυβέρ¬ 
νησης"». 

9. Τη με αριθμ. πρωτ. 2/45897/0026/14-06-2017 (ΑΔΑ: 
650ΦΗ-36Κ) εγκύκλιο του Υπουργείου Οικονομικών με 
τίτλο «Παροχή οδηγιών επί διατάξεων του ν. 4270/2014». 

10. Την ανάγκη εύρυθμης λειτουργίας των Περιφερει¬ 
ακών Ενοτήτων και της καλύτερης εξυπηρέτησης των 
πολιτών που συναλλάσσονται με την Περιφέρεια Ιονίων 
Νήσων. 

11. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αλλά ούτε και του προϋπολογισμού της 
Περιφέρειας Ιονίων Νήσων, αποφασίζουμε: 

Εξουσιοδοτούμε τους Π ροϊσταμένους των Τμημάτων 
Οικονομικής Διαχείρισης της έδρας και των Περιφερει¬ 
ακών Ενοτήτων Λευκάδας, Κεφαλληνίας και Ζακύνθου 
της Περιφέρειας Ιονίων Νήσων καθώς και στους ανα- 
πληρωτέςτους, να υπογράφουν «Με εντολή Προϊσταμέ¬ 
νου Οικονομικών Υπηρεσιών» πράξεις, βεβαιώσεις και 
τίτλους πληρωμής, σύμφωνα με τις οδηγίες του Γενικού 
Λογιστηρίου του Κράτους, για την εφαρμογή των διατά¬ 
ξεων του άρθρου 58 του ν. 4438/2016. 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 14 Ιουλίου 2017 
Ο Προϊστάμενος Οικονομικών Υπηρεσιών 
ΚΩΝΣΤΑΝΤΙΝΟΣ ΣΚΟΡΔΙΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2546/21.07.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























